
 Σύγχρονο αγροτικό δίκτυο τεσσάρων χιλιομέτρων στην Αγία Παρασκευή 
Ένα σύγχρονο και προσβάσιμο για τους καλλιεργητές της περιοχής αγροτικό δίκτυο απέκτησε η Αγία Παρασκευή. Τα συνεργεία της αναδόχου εταιρίας επίστρωσαν με ασφαλτοτάπητα τέσσερα περίπου χιλιόμετρα δρόμου, με κατάληξη τον παλαιό Ιερό Ναό Αγίου 
Γεωργίου.    
Τις εργασίες ασφαλτόστρωσης της αγροτικής οδού Αγίας Παρασκευής επιθεώρησε την προηγούμενη εβδομάδα ο Δήμαρχος Κιλκίς Δημήτρης Κυριακίδης, συνοδευόμενος από τους Αντιδημάρχους Αλέξανδρο Σημαιοφορίδη, Αιμίλιο Νικολαϊδη, Ανέστη Πογέλη, τον εντεταλμένο δημοτικό σύμβουλο Στάθη Καρυπίδη, τον αν. Προϊστάμενο της Διεύθυνσης Τεχνικών Υπηρεσιών Αναστάσιο Μπρόζο και τον Πρόεδρο της Δημοτικής Κοινότητας 
Αγίας Παρασκευής Ιορδάνη Χαραλαμπίδη. 
Με την αγροτική οδοποιία της Αγίας Παρασκευής ‘’κλείνει’’ ουσιαστικά ένα μεγάλο έργο υποδομής, το οποίο με ενέργειες της Δημοτικής Αρχής εντάχθηκε στο πρόγραμμα ‘’Αντώνης Τρίτσης’’ με χρηματοδότηση  2.940.300 ευρώ και ποσό συμβασιοποίησης το 1.432.216,34 ευρώ και περιλάμβανε την ασφαλτόστρωση τριών ακόμη αγροτικών δρόμων, συνολικού μήκους 2.858 μ. στα Αμάραντα και στον Άγιο Χαράλαμπο. 
Αξίζει να σημειωθεί ότι οι παραγωγές στο αγρόκτημα της Αγίας Παρασκευής στηρίζονται κυρίως στα σιτηρά και στο καλαμπόκι ενώ  τα τελευταία χρόνια αναπτύσσονται στην περιοχή δενδρώδεις (αμυγδαλιές,καστανιές,συκιές) και θαμνώδεις καλλιέργειες (ακτινίδια και κρανιές). 
